લગભગ ૧૦.૫ ડાયામીટર ધરાવતો આ ગોળો ૪.૫ મીટર લાંબા કેન્ટીલીવર પર લટકી રહ્યો છે. હાલ તેમાં ઇન્ટીરિયરનું કામ શરૃ થવાનું છે. ઇન્ટીરિયર થયા પછી તે ફુલ્લી એસી થઇ જશે અને સાઉન્ડપ્રૂફ પણ હશે. તેમાં કુલ ૧૪૦ લોકો ધ્યાન કરી શકે તેવી સગવડ કરવા માટે તેમાં સ્ટેપ્સ તૈયાર કરાશે જેની ઉપર ધ્યાન કરનારા બેસી શકશે. યોગા ટીચર મધ્યમાં બેસશે. આ ગોળામાં જવા માટે બીજા માળે જવું પડશે તે માટે લિફ્ટની સગવડ પણ છે જેથી વૃદ્ધો પણ ત્યાં આસાનીથી જઇ શકે. ગોળો તૈયાર કરવામાં લગભગ એક વર્ષનો સમય લાગ્યો છે. અગાઉ તેને આરસીસીથી તૈયાર કરવાનું નક્કી કરાયું હતું પરંતુ તે ટકી શકે તેમ ન લાગતા તેને સ્ટેનલેસ સ્ટીલમાં બનાવવાનું નક્કી કરવામાં આવ્યું હતું.